«18» հունվարի, 2022թ.

«Կոնվերս Բանկ» ՓԲԸ (այսուհետ՝ "Բանկ"), որը գտնվում է ՀՀ, ք. Երևան Վազգեն Սարգսյան 26/1 հասցեում, հայտարարում է բաց ընթացակարգով մրցույթ՝ Բանկի F5 BIG-IP սերվերների լիցենզիաների ձեռք բերման համար մատակարար կազմակերպություն ընտրելու նպատակով /այսուհետ՝ Մրցույթ/:

Մրցութային հայտերի ընդունման վերջնաժամկետը`27.01.2022 թվականը` ժամը 18:00-ն: Մրցութային հայտերը և գնառաջարկները, կազմված սույն հրավերի և կից հավելված 1-ի համաձայն, անհրաժեշտ է ներկայացնել «Կոնվերս Բանկ» ՓԲԸ-ի գլխավոր գրասենյակ` ք. Երևան, Վ. Սարգսյան 26/1 հասցեով, առձեռն, փակ, կնքված և ստորագրված ծրարով (Բանկի Գրասենյակային Գործառնությունների բաժնի առաջատար մասնագետ Լենա Շարբատյանին, ՝  (+374 10) 511 211, ներքին 2350, 1238) կամ [conversebank@conversebank.am](http://conversebank@conversebank.am/) էլեկտրոնային հասցեին՝ subject դաշտում պարտադիր նշելով մրցույթի անվանումը /Բանկի F5 BIG-IP սերվերների լիցենզիաների ձեռք բերման առաջարկ՝ թիվ / O18.01.2022-1/:

Ծրարի վրա կատարվում են հետևյալ գրառումները.

1. «Կոնվերս Բանկ» ՓԲԸ
2. Բանկի F5 BIG-IP սերվերների լիցենզիաների ձեռք բերման համար մրցութային հայտ,
3. Կազմակերպության անվանումը, ՀՎՀՀ-ն, հասցեն, հեռախոսահամարը, էլեկտրոնային փոստի հասցեն, ինտերնետային կայքի հասցեն (առկայության դեպքում),
4. Չբացել մինչև մրցույթի հայտերի բացման նիստը:

Ծրարում հայտից բացի մրցույթի մասնակցի հայեցողությամբ կարող է ներառվել համապատասխան պայմանագրի կնքման համար անհրաժեշտ այլ տեղեկություններ և/կամ փաստաթղթեր /կնքված պայմանագրերի պատճեններ, հանձնման-ընդունման ակտեր, երաշխավորագրեր և այլն/:

Մրցույթին չեն կարող մասնակցել Բանկի կամ Բանկի աշխատակցի հետ փոխկապակցված անձինք/ընկերությունները: Բանկի կամ Բանկի աշխատակցի հետ փոխկապակցված հայտատուի հայտը մրցութային հանձնաժողովի կողմից չի դիտարկվի:

Մրցույթն անցկացվում է 2 փուլով, որից 1-ին փուլի ընթացում մրցութային հանձնաժողովի կողմից բացվում են ներկայացված փաթեթները, հայտարարվում գնառաջարկները և որակավորվում են մասնակիցների առաջարկները:

Հանձնաժողովի կողմից նախնական որակավորում ստացած մասնակիցները կհրավիրվեն Մրցույթի 2-րդ՝ բանակցային փուլին մասնակցելու, որի ընթացքում մասնակիցները կկատարեն իրենց առավելագույն գնիջեցումները՝ մրցակցության սկզբունքով:

Հաղթող է ճանաչվում մրցութային հանձնաժողովի կողմից վերջնական որակավորում ստացած այն մասնակիցը, ով սույն հրավերով սահմանված պահանջների շրջանակներում ներկայացնում է ամենացածր գինը՝ Մրցույթի 2-րդ՝ բանակցային փուլի ընթացքում, իսկ, եթե ներկայացվեն հավասար գնառաջարկներ կամ գնառաջարկների միջև տարբերությունը լինի մինչև 1 տոկոս, ապա հաղթող կարող է ճանաչվել որակական ավելի բարձր գնահատական ստացած մասնակիցը:

|  |
| --- |
| ***Նվազագույն չափանիշներ ու  պահանջներ*** |
|
| Գին |
| Սպասարկման որակ |
| Պորտֆել նմանատիպ պայմանագրերի դրական ու համագործակցության երկարատև փորձ |

Կոնվերս Բանկ» ՓԲԸ-ն մրցույթի հաղթողի հետ կկնքի համապատասխան պայմանագիր: Մրցույթում հաղթող կազմակերպությանը վճարումները կիրականացվեն անկանխիկ` (փոխանցումով) «Կոնվերս Բանկ» ՓԲԸ-ում մասնակցի գործող բանկային հաշիվների միջոցով:

Պայմանագրի կնքումից հաղթող ճանաչված մասնակիցը կարող է հրաժարվել նախագիծը ստանալուց հետո 3 /երեք/ օրյա ժամկետում: Ժամկետի խախտմամբ Պայմանագրի կնքումից հրաժարվելու դեպքում հաղթող ճանաչված մասնակիցը Բանկին պարտավորվում է վճարել տուգանք ներկայացված գնառաջարկի 1.5 /մեկ ամբողջ հինգ տասնորդական/ տոկոսի չափով:  
Հաղթող ճանաչված մասնակցի կողմից Պայմանագիր չկնքելու դեպքում, այն կարող է առաջարկվել կնքել մրցույթում երկրորդ տեղը զբաղեցրած մասնակցին:

Հայտերը պետք է կազմված լինեն հայերենով: 

Հրավերի պահանջներին համաձայն, ՀՀ-ում գրանցված նմանատիպ ապրանքների/ծառայությունների վաճառքի իրավունք ունեցող ցանկացած կազմակերպություն ունի սույն ընթացակարգին մասնակցելու հավասար իրավունք:

Հայտնում ենք, որ Բանկը ցանկացած ժամանակ կարող է չեղյալ հայտարարել մրցույթը:

Մրցույթին մասնակցելու և լրացուցիչ տեղեկություններ ստանալու համար կարող եք դիմել «Կոնվերս Բանկ» ՓԲԸ Սպասարկման և Գնումների բաժին`(+374 10) 511 211, ներքին 1265 հեռախոսահամարներով Նատալյա Գասպարյանին կամ ուղարկել հաղորդագրություն [conversebank@conversebank.am](http://conversebank@conversebank.am/) էլեկտրոնային փոստի հասցեին, աշխատանքների նկարագրի հետ կապված հարցերի դեպքում կարող եք դիմել Ենթակառուցվածքների կառավարման վարչության ՏՏ բաժնի Ցանցերի և օպերացիոն համակարգերի խմբի ղեկավար՝ Արմեն Գևորգյանին (hեռ:   (+374 10) 511 244     ներք. 1208, կամ ուղարկել հաղորդագրություն [conversebank@conversebank.am](http://conversebank@conversebank.am/) էլեկտրոնային փոստի հասցեին):

Վերը նշված վերջնաժամկետից ուշ ներկայացված Գնառաջարկները չեն դիտարկվի:

Խնդրում ենք հայտում նշել, թե հայտարարությունների ո՞ր կայքից եք տեղեկացել այս մրցույթի մասին:

Սույն հայտարարարությամբ կազմակերպվող մրցույթի անցկացումը չի կարգավորվում «Հրապարակային սակարկությունների մասին» ՀՀ օրենքով:

**Հավելված 1**

**Գնառաջարկի ներկայացման ձևանմուշ**

|  |  |  |  |  |  |
| --- | --- | --- | --- | --- | --- |
| **N** | **Նկարագրություն** | **Չ/մ** | **քանակ** | **Գին /ՀՀ դրամ, ներառյալ հարկերը/** | **Ընդամենը /ՀՀ դրամ, ներառյալ հարկերը/** |
|
| **1** | Level 1-3 Premium Service for BIG-IP (7x24) for BIG-IP Application Security Manager Module for i2X00  F5-SVC-BIG-PRE-L1-3 | հատ | 2 |  |  |
| **2** | Level 1-3 Premium Service for BIG-IP (7x24) for BIG-IP DNS Base Module (GSLB, DNS, DNSSEC, 1000 RPS) F5-SVC-BIG-PRE-L1-3 | հատ | 2 |  |  |
| **3** | Level 1-3 Premium Service for BIG-IP (7x24) for BIG-IP i2600 Local Traffic Manager (16 GB Memory, Base SSL, Base Compression) F5-SVC-BIG-PRE-L1-3 | հատ | 2 |  |  |
| **4** | BIG-IP IP Intelligence License for 2X00s/i2X00 (1-Year Subscription) | հատ | 1 |  |  |
| **Ընդամենը՝ ներառյալ հարկերը** | | | | |  |

*\*Գնառաջարկները պետք է ուժի մեջ լինեն առնվազն 30/երեսուն/ աշխատանքային օր՝ հաշվարկված ներկայացման ժամկետից:*

*\*\* Գնառաջարկը պետք է ներառի բոլոր ծախսերը, այդ թվում՝ ՀՀ տարածքում գործող պարտադիր վճարումները և հարկերը:*

*\*\*\*Գնառաջարկը պատրաստելիս անհրաժեշտ է ուղղորդվել վերոնշյալ լրացված ցանկով՝ թողնելով անփոփոխ պահանջվող անվանումը/բովանդակությունը:*

*\*\*\*\*Գնառաջարկի հետ անհրաժեշտ է ներկայացնել հետևյալ տեղեկատվությունը.*

* *Վճարման պայմանների վերաբերյալ տեղեկատվություն /կանխավճարի չափ/*
* *Բանկային երաշխիք /կանխավճարի դեպքում/*

***Մրցույթի մասնակից ընկերության անվանումը***

***Լիազորված ներկայացուցչի պաշտոնը, ԱԱՀ և ստորագրություն***

Կ.Տ